***ԱՄՓՈՓԱԹԵՐԹ***

***«Հայաստանի Հանրապետության կառավարության 1998 թվականի թիվ 821 որոշման մեջ փոփոխություններ և լրացում կատարելու մաuին» ՀՀ կառավարության որոշման նախագծի***

|  |  |
| --- | --- |
| **1.ՀՀ պաշտպանության նախարարություն** | ***ՊՆ/510/360-2022*** |
| ***26.01.2022թ.*** |
| 2022 թվականի հունվարի 18-ի Ձեր N 1/21/3878-2022 գրությամբ ներկայացված Հայաստանի Հանրապետության կառավարության 1998 թվականի դեկտեմբերի 25-ի թիվ 821 ո­րոշ­­ման մեջ փոփոխություններ և լրացումներ կատարելու մասին» Կառավարության որոշման նախագծի ուսումնասիրության արդյունքներով առաջարկվում է նախագծի 1-ին կետի 3-րդ և կրկնվող 4-րդ ենթակետերում ինչպես նաև պահեստազորում հաշվառված քաղաքացիների դեպքում՝ զինվորական գրքույկ կամ զինվորական հաշ­վառ­ման փաստը հավաստող տեղեկանք բառերը փոխարինել կամ պահեստազորում հաշվառված քաղաքացիների դեպքում՝ զինվորական գրքույկ, իսկ սույն ենթակետում նշված փաստաթղթերի բացակայության դեպքում՝ զինվորական հաշվառման փաստը հավաստող տեղեկանք՝ տրված քաղաքացու զինվորական հաշվառումն իրականացրած մարմնի կողմից բառերով:  |  **Չի ընդունվել**Նախագիծը մշակվել է միևնույն հարաբերությունները կարգավորող իրավական ակտերը «ՀՀ քաղաքացու անձնագրի մասին» օրենքում 08.12.2021թ. թիվ ՀՕ-376-Ն օրենքով կատարված փոփոխություններին համապատասխանեցնելու նպատակով, ուստի առաջարկն ընդունելու դեպքում կրկին կառաջանա անհամապատասխանություն միևնույն ոլորտը կարգավորող երկու իրավական ակտերի միջև։ Միաժամանակ, հարկ է նկատել, որ «ՀՀ քաղաքացու անձնագրի մասին» օրենքում նշված փոփոխությունները կատարվել են շահագրգիռ մարմինների, այդ թվում՝ Պաշտպանության նախարարության հետ համատեղ քննարկումների արդյունքում։ |
| **2. ՀՀ ազգային անվտանգության ծառայություն** | ***2/4/2-67*** |
| ***31.01.2022թ..*** |
|  Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ներկայացնում ենք հետևյալ դիտողություններն ու առաջարկությունները.1. Վերնագրում «Լրացումներ» բառը փոխարինել «Լրացում» բառով՝ համապատասխան փոփոխություն կատարելով նաև 1-ին կետում:
2. 1-ին կետից «(այսուհետև՝ Որոշում)» և «(այսուհետև՝ Կանոնադրություն)»

բառերը հանել:Նույն կետի առաջին ենթակետից «Կանոնադրություն» բառը հանել՝ համապատասխան փոփոխություններ կատարելով նաև 2-5-րդ ենթակետերում: |  **Ընդունվել է մասնակի**Վերնագրում «լրացումներ» բառը փոխարինվել է «լրացում» բառով, 1-ին կետից «այսուհետև՝ Որոշում» բառերը հանվել է:Քանի որ նախագծում օգտագործվում է «կանոնադրություն» բառը, ուստի այդ մասով առաջարկը չի ընդունվել: |
| **3. ՀՀ ֆինանսների նախարարություն** | ***01/11-4/1404-22*** |
| ***31.01.2022թ.*** |
| ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 1998 թվականի դեկտեմբերի 25-ի N 821 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.Նախագծի 1-ին կետի 4-րդ ենթակետի վերջին պարբերությամբ սահմանվում է, որ քաղաքացուն չվերադարձված կամ անձնագրային ծառայությունում գտնվող՝ օգտագործման համար ոչ պիտանի, անվավեր, սխալ տրված, խոտանված կամ օրենքով սահմանված այլ դեպքերում և կարգով անձնագրային ծառայություն վերադարձված անձնագրերի ոչնչացման կարգը սահմանում է ոստիկանության ոլորտում լիազոր պետական կառավարման մարմնի ղեկավարը:Այս կապակցությամբ ցանկանում ենք հայտնել, որ համանման նորմ նախատեսված է «Քաղաքացու անձնագրի մասին» օրենքով: Մասնավորապես, «Քաղաքացու անձնագրի մասին» օրենքի 5-րդ հոդվածի 6-րդ կետի համաձայն՝ (…) Քաղաքացուն չվերադարձված կամ անձնագրային ծառայությունում գտնվող՝ օգտագործման համար ոչ պիտանի, անվավեր, սխալ տրված, խոտանված կամ օրենքով սահմանված այլ դեպքերում և կարգով անձնագրային ծառայություն վերադարձված անձնագրերի ոչնչացման կարգը սահմանում է ոստիկանության ոլորտում լիազոր պետական կառավարման մարմնի ղեկավարը:Այլ խոսքով սույն դեպքում ոստիկանության ոլորտում լիազոր պետական կառավարման մարմնի ղեկավարը ՀՀ սահմանադրությանը համապատասխան «Քաղաքացու անձնագրի մասին» օրենքով արդեն իսկ լիազորված է համապատասխան անձնագրերի ոչնչացման կարգ սահմանելու լիազորությամբ և ՀՀ սահմանադրության 6-րդ հոդվածի կարգավորումների լույսի ներքո Նախագծով համանման նորմ նախատեսելու անհրաժեշտությունը բացակայում է:Ամբողջ վերոգրյալի հաշվառմամբ առաջարկում ենք Նախագծի 1-ին կետի 4-րդ ենթակետի վերջին պարբերությունը հանել: |  **Չի ընդունվել**Թեև «Քաղաքացու անձնագրի մասին» օրենքի 5-րդ հոդվածի 6-րդ մասում առկա է հիշյալ կարգավորումը, սակայն քանի որ Հայաստանի Հանրապետության կառավարության 1998 թվականի դեկտեմբերի 25-ի «Հայաստանի Հանրապետությունում անձնագրային համակարգի կանոնադրությունը և Հայաստանի Հանրապետության քաղաքացու անձնագրի նկարագիրը հաստատելու մասին» 821 որոշմամբ սահմանված անձնագրի վերաբերյալ կարգավորումները տարբերվում են նշված օրենքով ամրագրված նորմերից, ուստի նպատակահարմար է որոշման նախագծում քննարկվող ձևակերպումը թողնել անփոփոխ: |
| **4. ՀՀ արտաքին գործերի նախարարություն** | ***1108-1/3772-22*** |
| ***01.02.2022թ***. |
| Ի պատասխան Ձեր՝ 18.01.2022թ. 1/21/3878-22 թվակիր գրության, հայտնում ենք, որ «Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ՀՀ արտաքին գործերի նախարարությունն առաջարկություններ և առարկություններ չունի: |   |
| **5. ՀՀ մարդու իրավունքների պաշտպանի գրասենյակ** | ***01/13.7/663-22*** |
| ***15.02.2022թ.*** |
| Ի պատասխան Ձեր՝ 2022 թվականի հունվարի 18-ի թիվ 1/21/3878-22 գրության՝ տեղեկացնում եմ, որ «Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ նկատառումներ չկան:  |  |
| **6. ՀՀ արդարադատության նախարարություն** | ***01/27.2/11151-2022*** |
| ***16.03.2022թ.*** |
| «Հայաստանի Հանրապետության կառավարության 1998 թվականի դեկտեմբերի 25-ի 821 որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հարկ ենք համարում ներկայացնել հետևյալ դիտողություններն ու առաջարկությունները.1. Նախագծի վերնագրում և Նախագծի 1-ին կետում «821» թիվն անհրաժեշտ է փոխարինել «թիվ 821» թվով և բառով: | **Ընդունվել է** |
| 2. Նախագծի 1-ին կետում «լրացումները» բառն անհրաժեշտ է փոխարինել «լրացումը» բառով՝ նկատի ունենալով Նախագծի վերնագիրը և Նախագծով առաջարկվող կարգավորումները: | **Ընդունվել է** |
| 3. Նախագծի 1-ին կետի 4-րդ ենթակետով Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության նոր խմբագրությամբ շարադրվող 14-րդ կետի 3-րդ ենթակետով առաջարկվում է նախատեսել, որ անձնագիրը փոխանակելու համար քաղաքացին ներկայացնում է 35 x 45 մմ չափսի երկու լուսանկար (գունավոր):Առաջարկվող կարգավորումից պարզ է դառնում, որ ***քաղաքացին պետք է ներկայացնի նաև լուսանկար***, մինչդեռ այս առումով անդրադառնալով «Հայաստանի Հանրապետության քաղաքացու անձնագրի մասին» օրենքի (այսուհետ նաև՝ Օրենք) 5-րդ հոդվածի 11-րդ մասում ամրագրված կարգավորմանը՝ հարկ է նկատել, որ վերջինիս համաձայն՝ *անձնագիր ստանալու (փոխանակելու) համար քաղաքացին Հայաստանի Հանրապետությունում լուսանկարվում և հանձնում է մատնադրոշմները ոստիկանության մարմնում, իսկ օտարերկրյա պետությունում` Հայաստանի Հանրապետության դիվանագիտական ներկայացուցչությունում կամ հյուպատոսական հիմնարկում: Հայաստանի Հանրապետության կառավարության որոշմամբ սահմանված դեպքերում և կարգով անձնագիր ստանալու (փոխանակելու) համար դիմող անձի լուսանկարահանումն իրականացվում, և մատնադրոշմները վերցվում են իր բնակվելու (գտնվելու) վայրում` առանց իրավասու մարմին ներկայանալու:*Այս առումով, նկատի ունենալով վերոգրյալը՝ հարկ ենք համարում նշել, որ Նախագծի 1-ին կետի 4-րդ ենթակետով Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության նոր խմբագրությամբ շարադրվող 14-րդ կետի 3-րդ ենթակետով առաջարկվող կարգավորումն անհրաժեշտ է համապատասխանեցնել «Հայաստանի Հանրապետության քաղաքացու անձնագրի մասին» օրենքում ամրագրված կարգավորումների պահանջներին: | **Չի ընդունվել**«ՀՀ քաղաքացու անձնագրի մասին» օրենքով և ՀՀ կառավարության 1998 թվականի դեկտեմբերի 25-ի թիվ 821 որոշմամբ հաստատված անձնագրերը տարբեր փաստաթղթեր են, ունեն տարբեր նկարագրեր։ «ՀՀ քաղաքացու անձնագրի մասին» օրենքով նախատեսված անձնագիրը հանդիսանում է բիոմետրիկ փաստաթուղթ, այն ստանալիս անձը լուսանկարվում, ինչպես նաև կենսաչափական այլ տվյալներ /մատնահետք, էլեկտրոնային ստորագրություն/ հանձնում է տեղում, որոնք էլ բիոմետրիկ համակարգի միջոցով ամրագրվում են անձնագրում, մինչդեռ ՀՀ կառավարության 1998 թվականի դեկտեմբերի 25-ի թիվ 821 որոշմամբ սահմանված հին նմուշի անձնագրում կենսաչափական տվյալներ չեն ամրագրվում, ինչով պայմանավորված տեխնիկապես հնարավոր չէ տեղում իրականացնել անձի լուսանկարումը, ուստի սահմանված է լուսանակար ներկայացնելու պահանջ։ |
| 4. Հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 5-րդ մասում ամրագրված կարգավորման պահանջները, համաձայն *որոնց՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով, կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների* և միևնույն ժամանակ նկատի ունենալով այն հանգամանքը, որ Նախագծի 1-ին կետի 4-րդ ենթակետով Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության նոր խմբագրությամբ շարադրվող 14-րդ կետի 6-րդ ենթակետից հետո ամրագրված կարգավորումները բովանդակային առումով պարունակում են այլ՝ 14-րդ կետից տարբերվող կարգավորումներ՝ առաջարկում ենք այն ներկայացնել առանձին կարգավորման՝ կետի տեսքով: |  **Ընդունվել է**  |
| 5. Նախագծի 1-ին կետի 4-րդ ենթակետով Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության նոր խմբագրությամբ շարադրվող 14-րդ կետի 6-րդ ենթակետից հետո նախատեսված պարբերության վերջին նախադասությունն առաջարկում ենք հանել՝ նկատի ունենալով այն հանգամանքը, որ հիշյալ դրույթը նախատեսված է նաև «Հայաստանի Հանրապետության քաղաքացու անձնագրի մասին» օրենքի 5-րդ հոդվածի 6-րդ մասում: | **Չի ընդունվել**Ինչպես արդեն նշվեց 3-րդ կետի հիմնավորման մեջ «ՀՀ քաղաքացու անձնագրի մասին» օրենքով և ՀՀ կառավարության 1998 թվականի դեկտեմբերի 25-ի թիվ 821 որոշմամբ հաստատված անձնագրերը տարբեր փաստաթղթեր են, ուստի դրանց տրամադրման, փոխանակման, ոչնչացման և այլ հարաբերություններ կարգավորվում են տարբեր իրավական ակտերով, ինչով պայմանավորված՝ կենսաչափական անձնագրերի ոչնչացման կրագը սույն որոշմամբ նախատեսված անձնագրերի ոչնչացման հետ կապված հարաբերությունների նկատմամբ վերաբերելի չէ։ |
| 6. Նախագծի 1-ին կետի 5-րդ ենթակետով առաջարկվում է Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության 19-րդ կետում «ժամկետային» բառերը փոխարինել «պարտադիր» բառերով, արդյունքում նախատեսելով, որ *կասկածյալների, մեղադրյալների, որոնց նկատմամբ որպես խափանման միջոց է ընտրվել չհեռանալու մասին ստորագրությունը կամ կալանքը, ինչպես նաև ազատազրկման դատապարտված անձանց անձնագրերը ժամանակավորապես վերցնում են հետաքննության կամ նախաքննության մարմինները կամ դատարանը, իսկ պարտադիր զինվորական ծառայության զորակոչված անձանց անձնագրերը` զինկոմիսարիատները: Կասկածյալների և մեղադրյալների անձնագրերը տերերին են վերադարձվում խափանման միջոցի վերացման դեպքում, պարտադիր զինվորական ծառայության զորակոչված անձանց անձնագրերը` պատիժը կրելուց կամ պարտադիր զինվորական ծառայությունից զորացրվելուց հետո: Արգելվում են անձնագիր վերցնելը (բացառությամբ սույն կետում նշված դեպքերի), այլ անձանց հանձնելը և գրավ դնելը:*Տվյալ պարագայում նկատի ունենալով Նախագծին կից ներկայացված հիմնավորման մեջ նշված նպատակը, այն է` *Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ նախատեսված կարգավորումները համապատասխանեցնել «Հայաստանի Հանրապետության քաղաքացու անձնագրի մասին» օրենքում ամրագրված կարգավորումներին*՝ առաջարկում ենք Հայաստանի Հանրապետության կառավարության 1998 թվականի դեկտեմբերի 25-ի թիվ 821 որոշմամբ հաստատված կանոնադրության 19-րդ կետում ամրագրված կարգավորումները ամբողջությամբ վերանայել՝ համապատասխանեցնելով *«*Հայաստանի Հանրապետության քաղաքացու անձնագրի մասին» օրենքի 8-րդ հոդվածի 4-րդ մասում ամրագրված կարգավորումներին, համաձայն որոնց՝ *կասկածյալի կամ մեղադրյալի անձնագիրը ժամանակավորապես վերցնում է հետաքննության կամ նախաքննության մարմինը: Պարտադիր զինվորական ծառայության զորակոչված անձանց անձնագիրը վերցնում է զինկոմիսարիատը և ուղարկում զորակոչված անձի հաշվառման վայրի անձնագրային ծառայություն: Կասկածյալի և մեղադրյալի անձնագիրը պահվում է վարույթ իրականացնող պաշտոնատար անձանց մոտ և վերադարձվում է հարուցված քրեական հետապնդումը դադարեցվելուց հետո անմիջապես: Պարտադիր զինվորական ծառայության զորակոչված անձի անձնագիրը վերադարձվում է պարտադիր զինվորական ծառայությունից զորացրվելիս` զինկոմիսարիատում զինվորական հաշվառման կանգնելուց և զինվորական գրքույկը ներկայացնելուց հետո անմիջապես: Ազատազրկման դատապարտված անձի անձնագիրը պահվում է պատիժը կատարող մարմնում և քաղաքացուն վերադարձվում է պատիժը կրելուց հետո անմիջապես:*Վերոգրյալի համատեքստում, Նախագծին կից ներկայացված հիմնավորման մեջ նշված նպատակից ելնելով՝ առաջարկում ենք նաև հատվածական փոփոխությունների արդյունքում առաջացող հնարավոր հակասություններից խուսափելու նպատակով ՀՀ կառավարության 1998 թվականի դեկտեմբերի 25-ի թիվ 821 որոշումը ամբողջությամբ վերանայել՝ համապատասխանեցնելով օրենքի պահանջներին:Հիշյալ առաջարկն ընդունելու պարագայում ՀՀ կառավարության 1998 թվականի դեկտեմբերի 25-ի թիվ 821 որոշումն անհրաժեշտ է նաև համապատասխանեցնել «Նորմատիվ իրավական ակտերի մասին» օրենքով սահմանված պահանջներին, մասնավորապես՝ տվյալ պարագայում հարկ է նկատի ունենալ, որ՝1) «Նորմատիվ իրավական ակտերի մասին» օրենքի 13-րդ հոդվածի 9-րդ մասի համաձայն՝ *Նորմատիվ իրավական ակտով հաստատվող կանոնները, կանոնադրությունները, կարգերը, ցանկերը, աղյուսակները և այլն ամրագրվում են (կամ ձևակերպվում են) նորմատիվ իրավական ակտի անբաժանելի մաս համարվող հավելվածների ձևով: Հավելվածներն առանց տվյալ նորմատիվ իրավական ակտի իրավաբանական ուժ չունեն: Նորմատիվ իրավական ակտի համապատասխան մասերը հղում են պարունակում այդ հավելվածներին:* 2) «Նորմատիվ իրավական ակտերի մասին» օրենքի 11-րդ հոդվածի 1-ին մասի 4-րդ կետի համաձայն՝ *նորմատիվ իրավական ակտի վավերապայմաններն են` հերթական (գրանցման) համարը և նշում դրա բնույթի մասին:*3) «Նորմատիվ իրավական ակտերի մասին» օրենքի 14-րդ հոդվածի 5-րդ մասի համաձայն՝ *ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:* | **Ընդունվել է մասամբ**Որոշմամբ հաստատված կանոնադրության 19-րդ կետը «ՀՀ քաղաքացու անձնագրի մասին» օրենքին համապատասխան շարադրելու վերաբերյալ առաջարկությունն ընդունելի է, սակայն որոշումը նոր խմբագրությամբ շարադրելու առաջարկությունն այս պահին ընդունելը նպատակահարմար չէ, քանի որ «ՀՀ քաղաքացու անձնագրի մասին» օրենքի անցումային դրույթներով սույն որոշման հիմնական գործողությունը ավարտվելու է 2022 թվականի դեկտեմբերի 31-ին, որից հետո նախատեսվում է դադարեցնել հին նմուշի անձնագրի տրամադրումը: Այս նախագծի ընդունումը հրատապ է, քանի որ պայմանավորված է այն «ՀՀ քաղաքացու անձնագրի մասին» օրենքին համապատասխանեցնելու և մինչև 2022 թվականի դեկտեմբերի 31-ը ՀՀ քաղաքացիներին անձը հաստատող փաստաթղթերի տրամադրման գործընթացն անխափան իրականացնելու անհրաժեշտությամբ:  |
| Բացի այդ, հաշվի առնելով այն հանգամանքը, որ 2021 թվականի հունիսի 30-ին արդեն իսկ ընդունվել է քրեական դատավարության օրենսգիրքը, որն ուժի մեջ է մտնելու սույն թվականի հուլիսի 1-ից՝ առաջարկում ենք ՀՀ կառավարության 1998 թվականի դեկտեմբերի 25-ի թիվ 821 որոշման Կանոնադրության 19-րդ կետը փոփոխել նաև նոր օրենսգրքի համատեքստում, այդ թվում՝ հանել հետաքննության մարմնին և կասկածյալներին վերաբերող դրույթները՝ փոփոխությունների ուժի մեջ մտնելու ժամկետ սահմանելով օրենսգրքի ուժի մեջ մտնելու օրը: Այս առուով հայտնում ենք նաև, որ ՀՀ արդարադատության նախարարության կողմից «Հայաստանի Հանրապետության քաղաքացու անձնագրի մասին» օրենքի կապակցությամբ նույն նպատակով նախագիծ արդեն իսկ մշակվել է՝ նոր օրենսգրքի հարակից օրենքներում անհրաժեշտ փոփոխությունները կատարելու համատեքստում: | Ընդունվել է |
|  |  |

 **ՀՀ ոստիկանություն**